**Paint Up! Visualpower virtuális épületfestő verseny**

**Fantasztikus „épületmozgató” animációk 1000 nm-en**

**2012. október 6.** (szombat) 19.00-22.30-ig / **Bp., Hősök tere, Műcsarnok**

A Paint Up! döntő a Café Budapest Kortárs Művészeti Fesztivál kiemelt eseménye. / Rendezvénygazda: Visualpower

**Részletes program**

**18.30** Bemelegítés, ráhangolódás

**19.00 Megnyitó** (köszöntő, programismertető, általános információk)

**19.15** Az előzsűrizés során kiválasztott **12 mű nyilvános vetítése**, az alkotók bemutatása

**20.15** **Az est fénypontja!** (versenyen kívüli alkotás)

A Bordos László Zsolt és alkotótársai által kifejezetten erre az alkalomra készített **világszínvonalú, emberi interakcióval** kiegészített, **3D animáció vetítése**

**20.30** A zsűri visszavonul; az értékelés ideje alatt:

* a Kitchen Budapest bemutatkozása, **interaktív vetítés 1000 nm-en**
* **a döntős pályaművek legjobb részleteinek újbóli vetítése**
* a Bordos László Zsolt és alkotótársai által készített **3D** **animáció újbóli vetítése**

**21.15 Eredményhirdetés, díjátadás**

* a zsűri rövid értékelése
* a Bordos.ArtWorks által felajánlott különdíj átadása
* a közönségdíjak átadása
* az 1-3. helyezettek díjazása
* fotózás, elköszönés

**21.40 Esemény ráadás** (a később érkezőknek)

* a döntős alkotások helyezés szerinti vetítése
* a Bordos László Zsolt és alkotótársai által készített 3D animáció újbóli vetítése

**22.30 Rendezvényzárás**

(Műsorvezető: **Szatory Dávid**, a Nemzeti Színház művésze)

**A Paint Up! verseny lényege**

A Műcsarnok homlokzatára kellett szabadon választott témában, **az épület architektúrájával harmonizáló**, zenei aláfestéssel komponált, 3 perces, projektoros kivetítésre alkalmas képanyagot (animáció, videó, montázs stb.) beküldeni. A legjobb 12 alkotást a döntőn közönség előtt, valós méretben kivetítik **az 1000 nm-es homlokzatra**. A legjobbak értékes nyereményeket kapnak.

**Közönségszavazás**

A közönség alapdíjas **SMS-ben** szavazhat arra a pályázóra, **akinek** a virtuális épületvetítés műfajában készülő **munkáját szívesen látná** a Budapesti Karácsonyi Vásár ideje alatt.

A nézők által legjobbnak tartott **3 mű alkotója lehetőséget kap** arra, hogy megbízási szerződéssel (díjazás ellenében) **elkészítsen egy-egy 3 perc időtartamú**, karácsonyi témájú animációt a budapesti Vörösmarty téren található **Gerbeaud Házra**, melyet a **2012. évi Budapesti Karácsonyi Vásár ideje alatt**, 1 hónapon át, naponta többszöri ismétléssel láthatnak majd az érdeklődők.

**Fontos információk**

* A rendezvény ideje alatt a Hősök tere Műcsarnok előtti szakasza (a Dózsa György út és Műjégpálya között) a közúti forgalomtól el lesz zárva.
* A rendezvényre érdemes 30-60 perccel korábban érkezni.
* Ha kilátogat a rendezvényre,javasoljuk, **ÖLTÖZZÖN MELEGEN!**

**A versenyen kívüli, világszínvonalú alkotásról**

Bordos László Zsolt nemzetközileg elismert videomapping művész meghívott alkotótársaival minden évben készít egy versenyen kívüli bemutatófilmet, amely a Paint Up! nézőinek szórakoztatása mellett, a building mapping műfaj aktuális trendjeit is hivatott szemléltetni. A 3D művészek a Kitchen Budapesttel kooperálva megmutatják, hogy ebben a műfajban hol tart ma a világ. A nézőknek kihagyhatatlan élményben lesz részük. Az épület virtuális felrobbanása vagy éppen kivirágzása mellett azt is láthatják majd, hogyan lehet a Műcsarnok 1000 négyzetméteres architektúráját egyszerű kézmozdulatokkal vezérelve, a helyszínen „átszabni”.

**Élő közvetítés**

A rendezvény napján **18.30-22.30-ig:** http://paintup.visualpower.hu; www.ustream.tv/visualpower

**A rendezvény INGYENES!**